laion/Wikipedia-Exotic huggingface dataset:
סמל סאו טומה ופרינסיפה

סמל סאו טומה ופרינסיפה הוא הסמל הלאומי הרשמי של מדינת סאו טומה ופרינסיפה. המגן מציג שדה זהב ובו דקל בצבעים טבעיים. מעל המגן עטרה בצבעי זהב וכחול ומעליה כוכב מחומש כחול. במגן תומכים שתי ציפורים: מימין - אפרור אפריקני הציפור הלאומית של המדינה, ומשמאל - בז. על הקלף העליון כתוב: "República Democrática de São Tomé e Príncipe" שמשמעותו בפורטוגזית, השפה הרשמית של המדינה: "הרפובליקה הדמוקרטית של סאו טומה ופרינסיפה" ועל גבי הקלף התחתון כתוב המוטו "Unidade, Disciplina, Trabalho" - "אחדות, משמעת, עבודה" בפורטוגזית. הסמל נמצא בשימוש מאז שהמדינה קיבלה עצמאות ב-1975. דגל סאו טומה ופרינסיפה המנון סאו טומה ופרינסיפה מדיה וקבצים בנושא סמל סאו טומה ופרינסיפה בוויקישיתוף הסמל בחוקת המדינה (סעיף 14) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
התמסחרות

התמסחרות הוא מונח ביקורתי המתאר שינוי בתפישה של חברה או של קבוצת אנשים כלפי שירות או מוצר שקיומו בעבר היה בשימוש חופשי של הציבור וכעת נתפש כסחורה לכל דבר[דרוש מקור]. המונח נמצא בשימוש רחב בקרב תנועות האנטי גלובליזציה הרואות בהתמסחרות תהליך שלילי, המובל על ידי תאגידים ומטרתו לייצר יש מאין עוד מוצרים לשיווק ולגזירת רווחים מהצרכן הפרטי. המתנגדים לתהליך ההתמסחרות, נותנים דוגמאות בחברה של ימינו בתחומים רבים: הבריאות (ובעיקר נפוצה דוגמת מערכת הבריאות בארצות הברית), התרבות, החינוך והרווחה. בתעשיית המוזיקה הכינוי "התמסחרות", ניתן לרוב כביקורת על נטייה של אמנים לפניה למכנה המשותף תוך וויתור על מאפיינים ייחודיים על מנת לפנות לקהל שומעים רחב יותר ולהגדיל את מכירות התקליטים. בדרך כלל תוך איבוד ייחודם, רצונם והדרך בה נהגו בדרך כלל לטובת אהבת ואהדת הקהל. מנגד, התאוריה הכלכלית קובעת כי תהליך המסחור רצוי והוא תהליך חיובי ובלתי נמנע כחלק אינטגרלי מהשתכללות של שוק, כשעם המודלים המסבירים זאת ניתן למנות את: מודל עקומת התמורה, ועקרונות היתרון יחסי. קל להבין נקודה זו שהרי כל פעילות כלכלית מעבר לגודל מסוים מחייבת לטובת יעילות כלכלית ותפעולית תהליך של מסחור (שהרי לא כל פרט יכול לייצר הכל) ומשכך נדרש תהליך של מסחר, כשברמת המקרו (מדינה, גלובליזציה) מסחור של סחורות ושירותים ברמה גלובלית, מחייב תהליך שיטתי של התייעלות, מה שמוביל לתהליך של התמסחרות. ארגון האנטי גלובליזציה ATTAC מחזיק בסיסמה "העולם אינו סחורה" (מצרפתית: "le monde n'est pas une marchandise"). Nico Hirtt, The Three Axes of School Merchandization, European Educational Research Journal 3, 2004-06, עמ' 442–453 doi: 10.2304/eerj.2004.3.2.2 אמיר שוורץ, ג'נסיס הייתה מופלאה בשני גלגוליה, אבל גם כעבור 50 שנה ברור מהי יצירת המופת שלה, באתר ynet, 11 בנובמבר 2023 ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
עובד מחפוד

עובד מחפוד (1971 – 7 בפברואר 2009) היה סוכן שחקנים ודוגמנים ובעל סוכנות כישרונות. מחפוד גדל בשכונת טוברוק בנתניה, בן זקונים לעולים מתימן. למד בבית ספר דתי. אביו לקה בהלם קרב במלחמת יום כיפור ואחיו נפצע קשה בלבנון. מספר שנים חי בווינה ולמד תיאטרון, שרת שנתיים בצה"ל. מחפוד החל את דרכו כסוכן כישרונות בשנות ה-90 וייצג כ-250 שחקנים ושחקניות מובילים, ובהם נטלי עטיה, אילנה אביטל, דליה שימקו, ליאון רוזנברג, מיטל דוהן, קרין מגריזו, קארין אופיר, אסי עזר, שירי מימון, אפרת בוימולד, אליענה בקייר, מיכל טראוריג, מיכל אמדורסקי, איגי וקסמן, דקלה קידר, ודני דויטש. במהלך השנים חווה מספר נפילות עסקיות, כאשר השקיע את כספו במחזמר "לאהוב את רונה" ונקלע לחובות כבדים. כדי לשוב לפעילות מכר את חלקו בעסק למלהקת עטרה צחור-דיין. בשנת 2005 קנה בחזרה את חלקו ומיתג עצמו מחדש בשם "עובד מחפוד אינטרנשיונל 2005", אך גם ניסיון זה לא צלח. אף על פי שהיה ידוע ביחסו האישי לשחקנים, עזבו אותו במהלך השנים רוב כוכביו הגדולים, וכל עזיבה כזו לוותה ברעש תקשורתי גדול. בשנת 2006 נקלע לעימות עם הבמאי מנחם גולן, והשניים הגישו תביעות הדדיות לבית המשפט. ב-7 בפברואר 2009 בלילה נמצא מחפוד מת סמוך לביתו שבנתניה, לאחר שנפל מדירתו שבקומה הרביעית. איש השנה של העיתון "מעריב" איש השנה של העיתון "ידיעות אחרונות" רז חיה בן-הרוש, פרומו, עובד בשביל עצמו, באתר nrg‏, 23 בדצמבר 2005 ענת זהר ואיתי שטרן, מפלצות התהילה, באתר nrg‏, 31 בינואר 2007 קרן נתנזון, סוכן השחקנים עובד מחפוד הלך לעולמו, באתר ynet, 7 בפברואר 2009 עכבר העיר און ליין, מת סוכן השחקנים עובד מחפוד, באתר הארץ, 7 בפברואר 2009 עמרי אסנהיים, ‏נסיך החלומות, באתר ‏מאקו‏, 15 בפברואר 2009 קרן נתנזון, עובד מחפוד תובע את מנחם גולן, באתר ynet, 26 ביולי 2006
אובליסק הטכניון

אובליסק הטכניון הוא מונומנט קינטי, המוצב במרכז קמפוס הטכניון בחיפה, בטיילת לב הקמפוס מול בניין "אולמן". האובליסק נבנה בשנים 2008/09 להנצחת תרומת קרן ראסל ברי לטכניון, בסך 26 מיליון דולר, להקמת מרכז ראסל ברי לננוטכנולוגיה. בשעתה הייתה זו התרומה הגדולה בתולדות הטכניון, ובעקבותיה הצליח הטכניון לגייס סכום זהה מממשלת ישראל ולהפעיל את התוכנית האקדמית הגדולה בתולדותיו. מכיוון שהתרומה הייתה מיועדת כולה לצרכים מחקריים, ולא כללה הקמת אלמנט פיזי, פנה נשיא הטכניון לאדריכל סנטיאגו קלטרווה בחיפוש אחר אלמנט פיסולי מתאים להנצחת התרומה, והלה עיצב עבור הטכניון את האובליסק, ללא בקשת תמורה. האובליסק הוא חגיגה של המדע, (מבנה זה) חוגג את היופי בדברים מאוד טכניים ומכנים, ומטרתו להיות כמראה בחיי היומיום בטכניון, אחת האוניברסיטאות המהוללות ביותר בעולם הטכני. — סנטיאגו קלטרווה בנאום שנשא קלטרווה בטקס חנוכת האובליסק אמר: בפסוק האחרון של מזמור ק"נ בספר תהילים נאמר: "כל הנשמה תהלל יה, הללויה". אם האובליסק נושם, והאובליסק חי, הוא - וזו משאלתי העמוקה - יהלל את אלוהים, מתוך התקווה שהאנשים שמגיעים לכאן יבינו את המסר שמאחוריו. זהו המסר של אחדות, שלום, זהו המסר של הרמוניה, המסר של אמונה בעתיד, ומבחינתי גם המסר של כבוד, מסירות ואהבה לטכניון ול"ארץ ישראל" (שתי המילים האחרונות נאמרו בעברית). — סנטיאגו קלטרווה עלות הקמתו של הפסל הגיעה לכמיליון דולר, אשר נתרמו על ידי הפילנתרופ שלום זילוני, שעל שמו גם נקראת הרחבה בו נמצא האובליסק - "כיכר שלום זילוני". גובה האובליסק הוא 28 מטרים, קוטרו 61 סנטימטרים והוא כולל מנגנון המעוות את צורתו באופן מחזורי על הציר הרדיאלי- במטרה ליצור אשליה של סיבוב המדמה אורגניזם חי. עם זאת, המנגנון מופעל לעיתים רחוקות, כיוון שהוא יוצר רעש רב. לכן במהלך מרבית השנה הפסל עומד דומם. האובליסק בנוי מ-224 צלעות מתכת (28 צלעות בכל אחת מ-8 ה"קומות"), כל צלע מסיימת סיבוב מדי 20 שניות בערך. כל אחת מהצלעות נעה בצורה שנועדה ליצור את האשליה כאילו האובליסק מסתובב סביב צירו, אף על פי שבפועל אין זה כך. תאורה מיוחדת מאירה את האובליסק בלילות. אתר המכון לננוטכנולוגיה ע"ש ראסל ברי סרטון של האובליסק בפעולה, בערוץ של הטכניון ב YouTube Calatrava dedicates sculpture to recognize contributions to Russell Berrie Nanotechnology Institute Dr. Calatrava Obelisk, Russell Berrie Nanotechnology Institute
טריוויאליזציה של השואה

טריוויאליזציה של השואה הוא הכינוי שניתן למספר דרכי התייחסות לשואה או אופנים של הכחשתה, שנועדו למזער את ממדיה או את חשיבותה ההיסטורית. הטריוויאליזציה ההשוואתית, או בשם האנגלי The Comparative Trivialization of the Holocaust, היא השוואת השואה עם אירועים שבהם נרצחו או נגרם מותם של אנשים רבים, תוך הצגת האירועים האלה כשווי ערך לשואה, עם הבדלים קטנים, כמו מספר הקורבנות או דרכי הביצוע. ההשוואות הנפוצות ביותר הן עם פשעי המשטרים הקומוניסטיים ועם רצח העם הארמני בתקופת מלחמת העולם הראשונה. בשנת 2022 יצא בגרמניה ספרה של העיתונאית, שרלוטה וידמן, "לתפוס את כאבם של האחרים" הקושר ביחד את השואה עם הנכבה. זילות השואה Alan S. Rosenbaum, ed., Is the Holocaust Unique? Perspectives On Comparative Genocide Boulder Colorado, Oxford: Westview Press, 1996. Yves Ternon, Statul criminal. Genocidurile secolului XX Iaşi: Institutul European, 2002. הדו"ח הסופי של ועידת ההיסטוריונים הבינלאומית לחקר השואה ברומניה, בפרק 13 הקרוי Distortion Negationism and Minimalization (באנגלית) אריק בנדר ומנחם רהט, "מעבר דירה זה לא משרפות ותאי גזים", באתר nrg‏, 21 בדצמבר 2004 Den Schmerz der Anderen begreifen. Holocaust und Weltgedächtnis. Propyläen, Berlin 2022, ISBN 978-3-549-10049-3. ערך זה הוא קצרמר בנושא השואה. אתם מוזמנים לתרום לוויקיפדיה ולהרחיב אותו.
אוקלנד

האם התכוונתם ל... ניו זילנד אוקלנד (ניו זילנד) (גם "אוקלנד סיטי" ו"אוקלנד המרכזית") – העיר הגדולה והמאוכלסת בניו זילנד ובעבר בירתה, ממוקמת בחבל אוקלנד אוקלנד (חבל) – חבל באי הצפוני של ניו זילנד בו ממוקמת העיר אוקלנד איי אוקלנד – ארכיפלג של האיים הסאב-אנטארקטיים של ניו זילנד ארצות הברית אוקלנד (קליפורניה) – עיר במדינת קליפורניה, ארצות הברית אוקלנד אתלטיקס – קבוצת בייסבול אמריקאית מליגת ה-MLB שבסיסה בעיר אוקלנד שבקליפורניה אוקלנד (מרילנד) (אנ') – עיר במדינת מרילנד, ארצות הברית
ארצות הממלכה המאוחדת

החלוקה המנהלית של הממלכה המאוחדת היא מורכבת, רב־שכבתית ולא אחידה. כמדינה, הממלכה כוללת את אנגליה, ויילס, סקוטלנד וצפון אירלנד. לפעמים מתייחסים אליהם כ"אומות הבית" (באנגלית: Home Nations). עם זאת, המסמך שהוגש לארגון האומות המאוחדות מדגיש שהם חלקים של הממלכה אך לא מהווים ישויות מנהליות מהדרגה הגבוהה. המבנה הנוכחי הוא תוצאה של איחוד שבוצע במספר שלבים. בשנת 1707 הוקמה ממלכת בריטניה הגדולה כתוצאה מהסכם בין הממלכות העצמיות של אנגליה וסקוטלנד בהתאם לחוקי האיחוד של 1707 שהיו בתוקף עד לשנת 1800. בשנה זו נכנס לתוקף חוק האיחוד של 1800 והוקמה הממלכה המאוחדת של בריטניה הגדולה ואירלנד. בשנת 1922 קיבלו 26 מ־32 המחוזות של אירלנד הכרה כמדינה העצמאית וכתוצאה מכך הוקמה הממלכה המאוחדת הנוכחית. (והמדינה אירלנד לצידה, הקרויה על שם האי אשר היא מהווה את מרבית שטחו) ויילס היא חלק מהממלכה המאוחדת כתוצאה מחוקי ויילס 1535–1542. האיים הבריטיים אזורי אנגליה מדיה וקבצים בנושא ארצות הממלכה המאוחדת בוויקישיתוף UNITED KINGDOM: Countries and Major Cities
אנשאן (סין)

אַנְשָׁאן (בסינית: 鞍山; בפין-יין: Ānshān; מילולית: "הר אוכף") היא נציבות עירונית במרכז מחוז ליאונינג שבצפון-מזרח הרפובליקה העממית של סין. ע"פ מפקד האוכלוסין משנת 2020 אוכלוסיית הנציבות העירונית מנתה 3,325,372 תושבים בשטח כולל של 9,270 קילומטרים רבועים, מתוכם 1,543,696 בשטח האורבני והיא העיר השלישית בגודלה במחוז (אחרי שניאנג ודאליין). אנשאן ממוקמת בדיוק על הגבול בין ההרים הגבוהים של מזרח ליאונינג לבין המישורים המערביים שבמחוז וגובהה נע בין 2 ל-1,141 מטרים מעל פני הים. שם העיר בא ממיקומה של העיר הנמצאת בין שני הרים, כמו אוכף סוס. בתחומי העיר נמצא הפארק הלאומי הידוע "צ'יינשאן" (Qiānshān). בעיר שוכנת החברה "אנגאנג חברה ליצור ברזל ופלדה", שהיא אחת מיצרניות הפלדה הגדולות במדינה. בתחומי העיר מייצרים שליש מאספקת הטלק בעולם, רבע מאספקת המגנזיט בעולם ובעבר יצרו את אבן הירקן הגדולה ביותר בעולם, דבר שהפך אותה למקור תיירותי. בעיר שתי אוניברסיטאות גדולות - האוניברסיטה למדעים ולטכנולוגיה של ליאונינג והאוניברסיטה הרגילה של אנשאן. העיר הייתה מיושבת עוד מזמנים פרהיסטוריים, אך לא היוותה מקום מרכזי עד אמצע המאה ה-20. העיר המודרנית הוקמה כמבצר במהלך המאה ה-16 על ידי שושלת מינג. העיר נפגעה קשות בזמן מלחמת רוסיה–יפן שנערכה בשנים 1904–1905. בשנות ה-30 של המאה ה-20 התעשייה המקומית פרחה, והעיר הייתה לחלק ממנצ'וקוו. במשך השנים הייתה העיר למרכז לייצור פלדה וברזל בקנה מידה לאומי, אם לא ארצי. חשיבותה האסטרטגית של העיר גרם לכך שהיא הופצצה רבות בזמן המערכה באסיה ובאוקיינוס השקט. בשנת 1945 הוחזרה העיר לידי הסינים, יחד עם שאר מנצ'וריה. בזמן מלחמת האזרחים הסינית העיר הייתה לזירת קרב קשה בין צבא השחרור העממי לבין הקוומינטנג. הכוחות הקומוניסטיים לבסוף כבשו את העיר ב-19 בפברואר 1948. לאחר המלחמה שבה העיר להיות מרכז ייצור פלדה. בזמן מלחמת קוריאה (1950–1953) הייתה העיר בסיס לכוחותיה האוויריים של ברית המועצות. תחנת הרכבת אנשאן מוזיאון העיר הכניסה לפארק הלאומי צ'יינשאן ארמון הבודהה הירקן לאנשאן יש 6 ערים תאומות: בריטניה שפילד, אנגליה, בריטניה (מ־1983) יפן אמאגאסקי, יפן (מ־1983) טורקיה בורסה, טורקיה (מ־1991) רוסיה ליפצק, רוסיה (מ־1992) ארצות הברית ברמינגהאם, אלבמה, ארצות הברית (מ־1996) קוריאה הדרומית אנסאן (אנ'), קיונגי, קוריאה הדרומית (מ־1997) ישראל חולון, ישראל (מ־2000) מדיה וקבצים בנושא אנשאן בוויקישיתוף אתר האינטרנט הרשמי של אנשאן אנשאן, באתר אנציקלופדיה בריטניקה (באנגלית) China: Liáoníng (Prefectures, Cities, Districts and Counties) - Population Statistics, Charts and Map, www.citypopulation.de ערך זה הוא קצרמר בנושא יישובים בסין. אתם מוזמנים לתרום לוויקיפדיה ולהרחיב אותו.
מנסבדר

מנסבדר (מפרסית: منصبداری) הייתה דרגה ממשלתית שניתנה בתקופת האימפריה המוגולית לאריסטוקרטיית הלוחמים כחלק מהשיטה האדמיניסטרטיבית באימפריה. הדרגה שהייתה אישית ולא הועברה בירושה, כללה אחריות למספר חיילי רגלים או פרשים הכפופים למנסבדר והיה עליו להעמידם לרשות הקיסר בכל עת שנדרש לכך, הדרגה מנסבדר כללה הקצאת מנסב - נחלה שגודלה מספיק לתחזק את כוח האדם, הסוסים והציוד הנדרשים בכמות שהוגדרה. השיטה, שמקורה בפרס, אומצה על ידי באבור, הפכה לנפוצה בימי הומאיון ומוסדה על ידי הקיסר המוגולי אכבר. בתקופת אכבר נקבעו 33 דרגות מנסבדר, החל באלו שקיבלו שטח אדמה המספיק לכלכלת 10 חיילי רגלים וכלה באלו (ממשפחת המלוכה או מקורביה) שקיבלו שטח שיספיק לכלכל 10,000 חיילי רגלים ופרשים (ובמקרים נדירים אף נחלות גדולות יותר). גם פקידים בכירים בממשל קיבלו דרגות מנסבדר והיו צריכים להעמיד חיילים לרשות הקיסר, אם כי לא היו חייבים לעמוד בראש הכוח בעת מלחמה. להבדיל מהנהוג בשיטה הפיאודלית, הלוחמים לא היו חייבים להיות בני הנחלה שבשליטת המנסבדר והמנבסדר גייס אותם בכל מקום שרצה או שקיבל משר-הצבא מכסת חיילים ואותם צייד ותחזק. על מנת לאפשר למנסבדר להחזיק את החיילים והסוסים, קיבל המנסבדר מהקיסר ג'אגירים(אנ') (כפרים ששילמו מס) שלא עברו בירושה. המנסבדר היה גובה מיסים מהכפרים שבשטח המנסב (לרוב על ידי אחוזים מהיבול) חלק מהכסף שנגבה שימש אותו ובו היה מחזיק את צבאו ואת חצרו הוא וחלק הועבר לחצרו של אכבר. מנסבדר שפיקד על פחות מ-1,000 לוחמים נקרא אמיר; מנסבדר שפיקד על 1,000 לוחמים או יותר נקרא "אמיר-י כביר" (אמיר גדול); וכאלו שפיקדו על 5,000 לוחמים ויותר כונו "אמיר אל-אומראא'" (אמיר האמירים). מאחר שעלות אחזקת פרש וסוסו גבוהה בהרבה מעלות אחזקת חייל, המנסבדרים ומעמדם הובחנו גם על פי היחס שבין מספר הפרשים ומספר חיילי רגלים שתחת פיקודם. קידום, השעיית או פיטורי מנסבדר היו מסורים בלעדית בידי הקיסר, לרוב תיגמל הקיסר נאמנות והצטיינות בהגדלת המנסב. השיטה לא כללה הורשת התארים והאדמות אם כי הרכוש הצבור בידי המנסבדר היה עובר בירושה. במקרה של נפילת האב בשדה הקרב או פטירתו הייתה המשפחה מנושלת מיידית מנכסיה ואלו היו מועברים למנסבדר חדש שמונה על ידי הקיסר. בסיס השיטה קבע כי כל בן של מנסבדר היה צריך להתחיל מחדש ולנסות לקבל מהקיסר הקצאת מנסב, אם כי היו שושלות של מנסבדרים נאמנים, שבהן כל דור חדש של בני המנסבדר המתאימים, שהוכיחו את נאמנותם וחשיבותם, קיבלו הקצאת אדמות מנסב ומונו כמנסבדר. המנסבדר היה המושל המקומי של השטח אותו קיבל אולם למניעת צבירת כוח רב מדי, העבירו את המנסבדרים מעת לעת ממקום למקום. בפועל, לא היו מרידות של מנסבדרים נגד השלטון המרכזי כך שהשיטה יכלה להמשיך להתקיים. טימאר מנסבדר, באתר אנציקלופדיה בריטניקה (באנגלית)
המשחקים הפאראלימפיים אתונה (2004)

בשנת 2004 התקיימו באתונה המשחקים הפאראלימפיים, או אולימפיאדת הנכים ה-12. במשחקים השתתפו 3,806 ספורטאים מ-136 מדינות שונות שהספורטאי הזקן ביותר בן 66 והצעיר ביותר בן 11. המשחקים הפאראלימפיים החלו ב-17 בספטמבר והסתיימו ב-28 בספטמבר 2004. חולקו 519 מדליות זהב, 516 כסף ו-532 מדליות ארד. סה"כ חולקו 1,567 מדליות. עשר המדינות המובילות ישראל במשחקים הפאראלימפיים אתונה (2004) אולימפיאדת אתונה (2004) מדיה וקבצים בנושא המשחקים הפאראלימפיים אתונה בוויקישיתוף אתר האינטרנט הרשמי של המשחקים הפאראלימפיים אתונה (באנגלית)
ריקהאזבנד (אסטרואיד)

51823 ריקהאזבנד הוא אסטרואיד שממוקם בחגורת האסטרואידים. האסטרואיד התגלה במצפה הכוכבים פאלומר על ידי "Near-Earth Asteroid Tracking Program" (התוכנית למעקב אחרי אסטרואידים שקרובים לכדור הארץ) ב-18 ביולי 2001 ונקרא "51823". לאחר מכן שונה שמו של האסטרואיד ל"51823 ריקהאזבנד" על שם האסטרונאוט ריק האזבנד, שנספה באסון מעבורת החלל קולומביה יחד עם שאר חברי הצוות במעבורת ב-1 בפברואר 2003. האסטרואיד באתר של נאס"א
מטען פלאנק

מטען פלאנק הוא יחידת מטען חשמלי, המהווה את אחת היחידות הבסיסיות במערכת יחידות פלאנק. ערכו של מטען פלאנק מוגדר כ: q P = 4 π ϵ 0 ℏ c = 2 c h ϵ 0 = e α = 1.8755459 a C {\displaystyle q_{P}={\sqrt {4\pi \epsilon _{0}\hbar c}}={\sqrt {2ch\epsilon _{0}}}={\frac {e}{\sqrt {\alpha }}}=1.8755459aC} כאשר: c   {\displaystyle c\ } הוא מהירות האור בריק h   {\displaystyle h\ } הוא קבוע פלאנק ℏ ≡ h 2 π   {\displaystyle \hbar \equiv {\frac {h}{2\pi }}\ } הוא קבוע פלאנק המצומצם ϵ 0   {\displaystyle \epsilon _{0}\ } הוא המקדם הדיאלקטרי של הריק e   {\displaystyle e\ } הוא המטען האלמנטרי (מטען של אלקטרון אחד) ביחידות קולון α   {\displaystyle \alpha \ } הוא קבוע המבנה הדק, השווה בערך ל- 1 137 {\displaystyle {\frac {1}{137}}} a C {\displaystyle aC} (אטוקולון) שווה ל 10 − 18 C {\displaystyle 10^{-18}C} כיוון שמטען פלאנק שווה למטען האלמנטרי המחולק בשורש הריבועי של קבוע המבנה הדק, הוא גדול מהמטען האלמנטרי פי α − 0.5 ≈ 11.706 {\displaystyle \alpha ^{-0.5}\approx 11.706} . במערכת היחידות CGS, בה 4 π ϵ 0 = 1 {\displaystyle 4\pi \epsilon _{0}=1} , מטען פלאנק מוצג בצורה פשוטה יותר: q P = ℏ C {\displaystyle q_{P}={\sqrt {\hbar C}}}
הסכם יפו

האם התכוונתם ל... הסכם יפו (1192) – הסכם השלום בין ריצ'רד לב הארי לצלאח א-דין בסוף מסע הצלב השלישי. הסכם יפו (1229) – הסכם השלום בין פרידריך השני, קיסר האימפריה הרומית הקדושה לבין הסולטאן המצרי אלמלך אלכאמל בסוף מסע הצלב השישי.
ליבר (פירושונים)

האם התכוונתם ל... ליבר – בית חרושת ישראלי לייצור מזון ליבר - שמו הרומי של האל דיוניסוס ג'פרי ליבר – תסריטאי אמריקאי לקולנוע ולטלוויזיה, יוצר הסדרה "אבודים" יוסף ליבר – השדכן המודרני המפורסם הראשון בארץ ישראל
מרחב עורפי

מֶרְחָב עָרְפִּי (גם: עורף כלכלי; בגרמנית: Hinterland - מילולית "ארץ עורפית") הוא מונח המשמש בגאוגרפיה ובכלכלה לתיאור תחום ההשפעה המסחרי והתעשייתי ויחסי הגומלין איתם – בעיקר עיר או: נמל ימי, נמל תעופה – עם השטח הגאוגרפי שסביבו, המוגדר כפריפריה. דוגמאות בולטות הם בדרך כלל: נמלי ים או נמלי אוויר שלצידם מוקמים אזורי תעשייה ביחד עם "אזור תעשייה נלווה" של מספנות או תעשייה אווירית. היחסים בין המרכז הכלכלי והעורף השתנו לאורך ההיסטוריה האנושית, מהתקופה הפיאודלית שהתבססה על חקלאות כמנוע כלכלי, דרך המהפכה התעשייתית, שהגדילה את חשיבות הערים כמרכז כלכלי. בין המרכז הכלכלי, הקרוי גם "אזור ליבה", והפריפריה מתקיימים יחסי גומלין כלכליים הבאים לידי ביטוי בתחומי התעסוקה, שירותים ותחבורה. העורף הכלכלי מקושר אל אזור הליבה ברכבות, בכבישים או בנתיבי שיט פנימיים. המושג "הינטרלנד" (פירוש בגרמנית: "הארץ האחורית") מתייחס גם לאזור היבשתי בעורף נמל ימי או נמל אוויר (שדה תעופה), שמייצר ומספק את הסחורות המשמשות לייצוא ומקבל מהנמל את המטענים המיובאים. שתי דוגמאות ליחסים בין הינטרלנד ונמל: נמל ניו יורק – הוא נמל ימי המרכז סחר ימי בהיקף כולל של כ-160 מיליון טון בשנה (נכון לסוף המאה ה-20) פעילות זו כוללת יבוא של חומרי גלם, סחורות טרופיות ומכוניות וייצוא של מוצרי חרושת ומזונות. ההינטרלנד של נמל ניו יורק כולל את האזור הגאוגרפי של צפון-מזרח ארצות הברית, אזור המאופיין בעיור גבוה וריכוז גבוה של מפעלי תעשייה. נמל רוטרדם – היה הנמל הימי הגדול בעולם (משנת 1962 עד 1986) וכיום הוא הנמל הגדול באירופה. נמל זה השוכן ברוטרדם שבהולנד משמש מרכז ליבה של האיחוד האירופי כולו. ההינטרלנד של נמל זה כולל את כל המדינות השוכנות לאורך נתיב השייט הפנימי -נהר הריין, ובעיקר הולנד, גרמניה ובלגיה. מקורו של מונח זה בתחום: "גאוגרפיה פוליטית" בהקשר של הקולוניאליזם האירופאי בעיקר בתקופות של המאה ה-15 והמאה ה-16 על כיבוש של נקודה אחת בחוף אשר הוביל לכיבוש של כל היבשת או האי כולו. מונח זה התפרסם לראשונה על ידי הגאוגרף הסקוטי "ג'ורג' צ'יסהולם" : "ספר הלימוד של הגאוגרפיה המסחרית" שיצא לאור בשנת 1888 (Handbook of Commercial Geography), מונח היה קשור לאזור של נמל בו מאוחסנים ונשלחים חומרים לייצוא וייבוא, ובהמשך התרחבה השימוש במילה וכלל כל אזור בהשפעת יישוב אנושי מסוים. לאחר התרחבות השימוש במונח זה והרחבתו החלו להתפתח רעיונות חדשים כגון: "ערי נמל" ו-"ערי תעופה" שרוב כלכלתן מבוססת על כלכלה זו של נמלי-ים או נמלי-אוויר. חוף שמן איירפורט סיטי קישורים למאמרים העוסקים ביחסים בין הינטרלנד למרכז ליבה מרחב עורפי, באתר אנציקלופדיה בריטניקה (באנגלית) מֶרְחָב עָרְפִּי במילון גאוגרפיה אנושית (תשע"ז), באתר האקדמיה ללשון העברית
GNU bison

GNU bison היא תוכנה ליצירת נתחים תחביריים (parser) שנכתבה למיזם GNU, וזמינה כמעט לכל מערכות ההפעלה. התוכנה נועדה לעזור למתכנתים ליצור תוכנות המנתחות טקסטים מורכבים בשפות שהוגדרו מראש. הנתח התחבירי הנוצר על ידי התוכנה עובד בשיטה של זיהוי אסימונים (tokens) שהוגדרו מראש (לרוב נעשה הזיהוי הטקסטואלי של האסימונים בעזרת תוכנת flex) וניתוח משמעותם בשפה שהוגדרה לפי מיקומם בטקסט. בעת השימוש בתוכנה יש ליצור כללים שיופעלו כאשר הנתח התחבירי ייתקל באסימונים מסוימים. לאחר הרצת התוכנה על קובץ הגדרת כללי השפה הוא יוצר קוד בשפת C שיקרא את הטקסטים בשפה המוגדרת וידע לפרש אותם בהתאם למיקומם במשפט ובכך לנתח נכון את משמעות המשפט. אתר האינטרנט הרשמי של GNU bison (באנגלית) ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
יצחק דובנו

יצחק דובנו (5 בפברואר 1913 – 21 במאי 1948), שכינויו המחתרתי היה "יואב", היה לוחם פלמ"ח בדרגת סגן-אלוף (אז דרגה אחת מתחת לדרגת אלוף), ושימש קצין ההדרכה הראשי של הפלמ"ח. נהרג כשפיקד על נגבה במלחמת העצמאות. יצחק דובנו נולד בכ"ח בשבט תרע"ג לרחל ומשה בוולוצלאבק שבפולין. בנעוריו הצטיין בספורט ושימש מדריך בתנועת השומר הצעיר. ביום הולדתו ה-20, בשנת 1933 עלה לארץ ישראל, והיה ממייסדי קיבוץ נגבה (אשר שכן תחילה בנחלת יהודה). שירת בהגנה והיה בין השאר מפקד קורס מ"מים וקצין הגדנ"ע הארצי שלה (1941–1942). היה מראשוני הפלמ"ח ושימש מדריך ראשי בו. עסק בתורת לחימה ובתכנון וכתב מאמרים במערכות (ההוצאה לאור של צה"ל). בפרוץ מלחמת העצמאות היה דובנו מא"ז (מפקד אזור) קיבוץ נגבה. מפקד חטיבת גבעתי, שמעון אבידן, מינה אותו לקצין ביצורים של החטיבה. אבידן וחבורת הפיקוד שלו, לרבות דובנו, העריכו בטעות כי הכוחות המצריים ינועו לתל אביב בציר מג'דל-ג'וליס-רחובות, אף שציר החוף מעזה עד בית הספר החקלאי עיינות היה בשליטה ערבית כמעט מלאה. לכן בנה דובנו מערך ביצורים חזק ליד כפר ורבורג. אך המצרים התקדמו בכביש החוף, ובדרכם כבשו והרסו את קיבוץ ניצנים שלא היה מבוצר כמעט כלל. ב-21 במאי 1948, (י"ב באייר תש"ח), נהרג מהפגזה מצרית שהקדימה את המתקפה המצרית על נגבה. הוא נטמן בקיבוץ נגבה. הניח אישה ושלוש בנות. על שמו נקראים קיבוץ שדה יואב, מצודת יואב (משטרת עיראק סווידאן), חמי יואב, בית הספר שדות יואב והמועצה האזורית יואב, וכן מבצע יואב במלחמת העצמאות. נחום בוגנר, מחשבה צבאית ב"הגנה" – יוחנן רטנר, יהושע גלוברמן, יצחק דובנו, משרד הביטחון – ההוצאה לאור, 1998. קורות החיים של יצחק דובנו, באתר "יזכור" של משרד הביטחון יצחק דובנו, באתר הפלמ"ח יצחק דובנו (1913-1948), דף שער בספרייה הלאומית יצחק פונדק, חמש משימות, הוצאת ירון גולן, 2000, עמ' 150.
גיוון אימג'ינג

גיוון אימג'ינג (באנגלית: Given Imaging Ltd) היא חברה בע"מ ישראלית העוסקת בפיתוח, ייצור ושיווק אמצעי בדיקה ויזואלית של מערכת העיכול האנושית. הטכנולוגיה של החברה מבוססת על מצלמות זעירות הממוקמות בקפסולות הניתנות לבליעה, ליצירת אנדוסקופיה באמצעות גלולה. לגיוון אימג'ינג גלולות לדימות של הוושט, המעי הדק והמעי הגס. בנוסף, פיתחה החברה גלולת RF הבודקת שאין חסימות במעיים העשויות לגרום לגלולת הדימות להיתקע. החברה הוקמה על ידי גבריאל מירון וחברת אר.די.סי. בע"מ בינואר 1998 ברכישת בעלות על פטנט רשום של רפא"ל שהוגש על ידי צוות בהובלת ד"ר גבריאל עידן. גיוון אימג'ינג הייתה החברה הראשונה שפיתחה טכנולוגיה של אנדוסקופיה באמצעות גלולה. לאחר מאמץ פיתוחי של צוותים טכנולוגיים מולטי-דיסיפלינריים פותחה קפסולה ומערכת, ונעשו ניסויים מוצלחים בבעלי חיים ובבני אדם. כבר בשנת 2001 החברה קיבלה אישור CE באירופה ואישור FDA (מנהל המזון והתרופות האמריקאי) למערכת ולגלולה לאיבחון המעי הדק. הגלולה החלה להמכר בשם "PillCam". החברה הונפקה לראשונה בנאסד"ק באוקטובר 2001, והחלה להיסחר בבורסה בת"א במרץ 2004. במאי 2009 הודיעה גיוון אימג'ינג שעברה את רף מכירת מיליון הגלולות ברחבי העולם. בספטמבר 2009 קיבלה גיוון את אישור רשות הבריאות של האיחוד האירופי לשווק את גלולת 2 PillCam Colon כאמצעי לאבחון אי סדירויות פתולוגיות במעי הגס. בסוף פברואר 2014 הושלמה עסקת רכישה לפיה חברת Covidien (אנ') תרכוש את כל מניותיה של גיוון מידי בעלי המניות הקיימים. הרכישה התבצעה בשיטת מיזוג משולש הופכי. עם תום העסקה הפכה גיוון לחברת בת בבעלות מלאה של קובידיאן, והיא נמחקה הן מהבורסה בתל אביב והן מנאסד"ק. חודשים אחר כך, נמכרה קובידיאן עצמה לחברת מדטרוניק. משרדי גיוון אימג'ינג ומפעל הייצור שלה נמצאים ביקנעם עילית. יש בבעלותה מפעל ייצור קטן לגיבוי באירופה ומשרדי מכירות באירופה, יפן וארצות הברית. גלית חמי וסופי שולמן, להמציא כל בוקר מחדש – סיפורה של החדשנות הישראלית, ידיעות ספרים, 2018, הפרק "גלולה של מיליארד דולר", עמ' 292–295 אתר האינטרנט הרשמי של גיוון אימג'ינג אתר האינטרנט הרשמי של גיוון אימג'ינג אתר האינטרנט של חטיבת הגסטרואנטרולוגיה במדטרוניק (גיוון אימג'ינג לשעבר) PillCam : שידור חי מהמעי, באתר "חדשנות ישראלית" באמצע העשור השני של המאה ה-21, ישנן חברות נוספות, כגון אינטרו מדיק ואולימפוס, המייצרות ומשווקות גלולות לביצוע אנדוסקופיה של המעי הדק. סופי שולמן, נאסד"ק נפל ב-3.9%; גיוון אימג'ינג זינקה ב-7%, באתר הארץ, 29 באוקטובר 2001 פרטים מזהים לניירות ערך חדשים, פתיחת מסחר ביום 25.3.04, באתר מאי"ה של הבורסה לניירות ערך Given Imaging Announces One Millionth PillCam® Video Capsule, באתר marketwire,‏ 20 במאי 2009 יורם גביזון, גיוון אימג'ינג קיבלה אישור לשווק באירופה גלולת וידאו למעי הגס, באתר הארץ, 16 בספטמבר 2009 פרטים להשלמת המיזוג, מחיקה מן הרישום למסחר ביום 3.3.14, באתר מאי"ה של הבורסה לניירות ערך יש עסקה: מדטרוניק רוכשת את קובידיאן ב-42.9 מיליארד דולר, באתר כלכליסט, 16 ביוני 2014
דובנוב (פירושונים)

האם התכוונתם ל... יואש דובנוב – ראש המועצה המקומית עפולה בין השנים 1959–1969 שמעון דובנוב – סופר והיסטוריון יהודי, שפעל ברוסיה, בגרמניה ובארצות הבלטיות; ממקימי התנועה האוטונומיסטית היהודית זאב דובנוב – פעיל חברתי ומורה, שנמנה עם חברי ביל"ו שעלו לארץ ישראל בשלהי המאה ה-19. אחיו של שמעון דובנוב גינת דובנוב – גינה ציבורית השוכנת במרכז תל אביב, על שמו של שמעון דובנוב דובנו (פירושונים)
דובנו (פירושונים)

האם התכוונתם ל... דובנו (באוקראינית: Дубно) – עיר במחוז רובנו (שבירתו רובנו) בחבל ווהלין שבמערב אוקראינה, על גדות נהר האיקווה אישים: יצחק דובנו ("יואב") – לוחם פלמ"ח, שפיקד על קיבוץ נגבה במלחמת העצמאות ונפל בקרב ר' שלמה דובנא (לעיתים: דובנו, דובנה) – משורר ובלשן עברי, פרשן מקרא, שותפו של משה מנדלסון בכתיבת "הביאור", אספן ספרים דובנוב (פירושונים)